સલમાન ખાનની ફિલ્મ 'ટ્યુબલાઇટ' ફ્લોપ થયા બાદ બધા લોકો હવે તેની આવનારી ફિલ્મ 'ટાઇગર ઝિંદા હે 'ની રાહ જોઈ રહ્યા છે. આ ફિલ્મ 22 ડિસેમ્બરે રિલિઝ થવાની છે એટલે કે માત્ર હવે ત્રણ જ મહિના બાદ સલમાનની એક્શન ફિલ્મ રિલિઝ થશે. આ ફિલ્મના નિર્દેશક અલી અબ્બાસ ઝફર છે, જેમણે સલમાન સાથે 'સુલતાન' ફિલ્મ બનાવી હતી. 'ટ્યુબલાઇટ' ફિલ્મ ફ્લોપ જવા બાદ 'ટાઇગર ઝિંદા હે' માં સલમાન ખાન વધુ ચોકસાઇથી કામ કરી રહ્યા છે. આ ફિલ્મમાં સલમાનની સાથે કેટરીના કૈફ પણ જોવા મળશે. નોંધનીય છે કે, ફિલ્મ 'એક થા ટાઇગર'ના ડાયરેક્ટર કબીર ખાન હતા, પરંતુ તેમની 'ટ્યૂબલાઇટ' ફ્લોપ ગયા બાદ હવે કદાચ સલમાન 'ટાઇગર ઝિંદા હે'માં કોઇ ચાન્સ લેવા નથી માંગતા.